Μέτρηση πιέσεις της κυκλοφορίαςτου αίματοςστην καρδιά
**Υπόταση** ή αρτηριακή υπόταση, είναι η κατάσταση στην οποία η συστολική αρτηριακή πίεση (η λεγόμενη την καθομιλουμένη γλώσσα και "μεγάλη πίεση") ενός ανθρώπου είναι χαμηλότερη από το φυσιολογικό, δηλαδή όταν η συστολική πίεση είναι χαμηλότερη από 100 mmHg (χιλιοστά στήλης υδραργύρου). Η υπόταση μπορεί να εκδηλωθεί με ζάλη, αδυναμία ή και λιποθυμία. Οφείλεται σε διάφορες αιτίες, π.χ. λήψη δόσης αντιϋπερτασικού φαρμάκου μεγαλύτερης από την απαιτούμενη, αφυδάτωση (π.χ. λόγω στέρησης ύδατος, έντονης εφίδρωσης λόγω υψηλών θερμοκρασιών, πυρετού, εμέτων, διαρροιών), μεγάλη αιμορραγία, σοβαρή οξεία αλλεργική αντίδραση, βαριά οξεία καρδιακή ανεπάρκεια (καρδιογενές σοκ), βαριά λοίμωξη δηλαδή σοβαρή μικροβιακή νόσο (σηπτικό σόκ).

Ωστόσο, σε πολλά άτομα η υπόταση δεν οφείλεται σε κάποια σοβαρή αιτία και είναι παροδική (π.χ. αντανακλαστική υπόταση που οφείλεται σε παροδική διέγερση του παρασυμπαθητικού νευρικού συστήματος, λόγω φόβου, πόνου, υπερκόπωσης, παρατεταμένης ορθοστασίας), ενώ υπάρχουν και άτομα (ιδίως γυναίκες νεαρής ηλικίας) που εμφανίζουν ήπια υπόταση χωρίς συμπτώματα ή με πολύ ήπια συμπτώματα (ιδιοπαθής υπόταση, επειδή έτσι είναι ρυθμισμένος ο οργανισμός τους). Σε αυτή την περίπτωση βοηθάει η αύξηση της πρόσληψης αλατιού και υγρών (π.χ. νερό, χυμοί φρούτων). Μία άλλη περίπτωση υπότασης είναι η ορθοστατική υπόταση, δηλαδή η ελάττωση της συστολικής πίεσης κατά 20 mmHg ή περισσότερο όταν ένα άτομο από καθιστή ή κατακεκλιμένη (ξαπλωτή) θέση παίρνει την όρθια θέση. Η ορθοστατική υπόταση είναι μία από τις αιτίες που μπορούν να προκαλέσουν ζάλη ή παροδική απώλεια των αισθήσεων (συγκοπή). Μπορεί να οφείλεται σε διάφορες αιτίες όπως λήψη φαρμάκων (π.χ. διουρητικά, φάρμακα για τον προστάτη, αντιϋπερτασικά, αντιψυχωσικά, κλπ), διαβητική νευροπάθεια (διαταραχή του νευρικού συστήματος οφειλόμενη σε χρόνιο σακχαρώδη διαβήτη), ή ιδιοπαθείς διαταραχές της λειτουργίας του αυτόνομου νευρικού συστήματος. Παροδική υπόταση που μπορεί να προκαλέσει ξαφνική ζάλη ή και παροδική απώλεια των αισθήσεων βραχείας διάρκειας λόγω μείωσης της αιμάτωσης του εγκεφάλου (συγκοπή) μπορεί να παρατηρηθεί και σε διαταραχές του καρδιακού ρυθμού (σοβαρή βραδυκαρδία, ή σοβαρή ταχυκαρδία λόγω παροδικών διαταραχών του καρδιακού ρυθμού) Αρμόδιος να ελέγξει αν η υπόταση οφείλεται σε κάποια παθολογική αιτία, είναι φυσικά ο γιατρός.

Παραπομπές
----------

1. 1 2 3  «Low Blood Pressure (Hypotension) Management and Treatment». *Cleveland Clinic*. Αρχειοθετήθηκε από το πρωτότυπο στις 19 Σεπτεμβρίου 2020. Ανακτήθηκε στις 18 Απριλίου 2020.
2. 1 2 3  «Σύγχρονο διαδικτυακό βιβλίο καρδιολογίας: Διαφορική διάγνωση ζάλης και συγκοπής- Βραδυαρρυθμίες». *Σύγχρονο διαδικτυακό βιβλίο καρδιολογίας*. Ανακτήθηκε στις 19 Απριλίου 2020.
3. 1 2  Thompson A (January 2010). «Hypotension. Issues and management». *Pharmaceutical Journal Online*. . [*νεκρός σύνδεσμος*]
4. ↑  Ali, Asad; Ali, Nouman Safdar; Waqas, Neha; Bhan, Chandur; Iftikhar, Waleed; Sapna, Fnu; Jitidhar, Fnu; Cheema, Abbas M *και άλλοι*. (2018-08-20). «Management of Orthostatic Hypotension: A Literature Review» (στα αγγλικά). *Cureus*. doi:10.7759/cureus.3166. ISSN 2168-8184. PMID 30357001. PMC PMC6197501. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* NDL: 00572760
* NKC: ph134813

 |

 |